CELEX: 62015TA0381
Language: el
Date: 2017-02-02 00:00:00
Title: Υπόθεση T-381/15: Απόφαση του Γενικού Δικαστηρίου της 2ας Φεβρουαρίου 2017 — IMG κατά Επιτροπής [Προστασία των οικονομικών συμφερόντων της Ένωσης — Ενισχυμένα μέτρα λογιστικού ελέγχου και εποπτείας και προειδοποίηση επαληθεύσεως στο πλαίσιο συστήματος έγκαιρης προειδοποιήσεως (SAP) — Απόφαση αναστέλλουσα τη δυνατότητα της προσφεύγουσας-ενάγουσας να συνάπτει με την Επιτροπή συμβάσεις έμμεσης διαχειρίσεως, λαμβανομένων υπόψη των αμφιβολιών που υφίστανται ως προς την ιδιότητά της ως διεθνούς οργανισμού — Προσφυγή ακυρώσεως — Πράξη μη δεκτική προσφυγής — Έλλειψη έννομου συμφέροντος — Προσφυγή εν μέρει απαράδεκτη — Δικαιώματα άμυνας — Υποχρέωση αιτιολογήσεως — Πρόδηλη πλάνη εκτιμήσεως — Αναλογικότητα — Ασφάλεια δικαίου — Δικαιολογημένη εμπιστοσύνη — Αγωγή αποζημιώσεως]

13.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/24
            
         Απόφαση του Γενικού Δικαστηρίου της 2ας Φεβρουαρίου 2017 — IMG κατά Επιτροπής
   (Υπόθεση T-381/15) (1)
   
   ([Προστασία των οικονομικών συμφερόντων της Ένωσης - Ενισχυμένα μέτρα λογιστικού ελέγχου και εποπτείας και προειδοποίηση επαληθεύσεως στο πλαίσιο συστήματος έγκαιρης προειδοποιήσεως (SAP) - Απόφαση αναστέλλουσα τη δυνατότητα της προσφεύγουσας-ενάγουσας να συνάπτει με την Επιτροπή συμβάσεις έμμεσης διαχειρίσεως, λαμβανομένων υπόψη των αμφιβολιών που υφίστανται ως προς την ιδιότητά της ως διεθνούς οργανισμού - Προσφυγή ακυρώσεως - Πράξη μη δεκτική προσφυγής - Έλλειψη έννομου συμφέροντος - Προσφυγή εν μέρει απαράδεκτη - Δικαιώματα άμυνας - Υποχρέωση αιτιολογήσεως - Πρόδηλη πλάνη εκτιμήσεως - Αναλογικότητα - Ασφάλεια δικαίου - Δικαιολογημένη εμπιστοσύνη - Αγωγή αποζημιώσεως])
   (2017/C 078/32)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: International Management Group (IMG) (Βρυξέλλες, Βέλγιο) (εκπρόσωποι: L. Levi και A. Tymen, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: J. Baquero Cruz και S. Bartelt)
   
      Αντικείμενο
   
   Αφενός, αίτημα βάσει του άρθρου 263 ΣΛΕΕ για την ακύρωση του εγγράφου της Επιτροπής, καθόσον με αυτό διατάσσεται η λήψη ενισχυμένων μέτρων λογιστικού ελέγχου και εποπτείας και προειδοποίηση επαληθεύσεως, και αποκλείει τη δυνατότητα της προσφεύγουσας-ενάγουσας να συνάπτει με την Επιτροπή συμβάσεις έμμεσης διαχειρίσεως και, αφετέρου, αίτημα βάσει του άρθρου 268 ΣΛΕΕ περί αποκαταστάσεως της ζημίας την οποία ισχυρίζεται ότι υπέστη η προσφεύγουσα-ενάγουσα λόγω της επιβολής των μέτρων που προβλέπονται στο ανωτέρω έγγραφο.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Καταργεί τη δίκη επί της προσφυγής-αγωγής καθόσον η International Management Group (IMG) ζητεί την ακύρωση της καταχωρίσεώς της σε προειδοποίηση επαληθεύσεως στο σύστημα έγκαιρης προειδοποιήσεως.
            
         
               2)
            
            
               Απορρίπτει την προσφυγή-αγωγή ως απαράδεκτη ή, κατά τα λοιπά, αβάσιμη.
            
         
               3)
            
            
               Καταδικάζει την IMG στα δικαστικά έξοδα.
            
         
      (1)  EE C 337 της 12.10.2015.